
ДО
ОБЩИНСКИ СЪВЕТ
ГР. ДУЛОВО

ДОКЛАДНА ЗАПИСКА
от
инж. Невхис Лютфи Мустафа – Кмет на Община Дулово

ОТНОСНО: Разпореждане с имот - частна общинска собственост  по кадастралния план на гр. Дулово.

                        Уважаеми госпожи и господа общински съветници,

В деловодството на Община Дулово постъпи Заявление с вх. № П-8117/31.07.2026г. от Билял Ердинов Чомлекчиев, с което заявява желание да му се даде съгласие за изграждане на 80кв.м. (осемдесет) постройка - „гараж и работилница“ на общата граница между собствения на заявителя имот ПИ 24030.501.890 и общинския ПИ 24030.501.889 по КК и КР на гр. Дулово, при което „гаража и работилницата“ попадат в обща граница с имота на Община Дулово.
Заявителят удостоверява правото си на собственост върху имота и законно построените сградите в него с Нотариален акт за Договор за продажба на недвижим имот № 8, том IV, дело № 578/2023г., ПИ 24030.501.890.
Прилежащият терен е частна общинска собственост, описан в АЧОС № 2192/08.09.2026г. вписан в Служба по вписванията с вх. рег. № 1092/09.09.2026г., акт № 62, том 1., ПИ 24030.501.889.
На основание чл.21, ал.5 от ЗУТ, Община Дулово е заинтересована страна предвид инвестиционните намерения на Билял Ердинов Чомлекчиев за строителство на общата граница - „гараж и работилница“, поради което е необходимо да бъде дадено съгласие за това от кмета на Община Дулово.
            Предлагам Общинският съвет - гр. Дулово да вземе решение за даване на съгласие за строителство на общата граница между частния ПИ 24030.501.890 и общинския прилежащ терен ПИ 24030.501.889, за изграждане на „гараж и работилница“ с обща площ от 80кв.м. (осемдесет).
Предвид изложеното и на основание чл. 21, ал.1, т.8 от ЗМСМА, чл.21, ал.5 от ЗУТ, предлагам Общински съвет Дулово да вземе следното 

РЕШЕНИЕ:
                        I. Дава съгласие за изграждане на общата граница между ПИ 24030.501.890, целия с площ 524кв.м., частна общинска собственост по КК и КР на гр. Дулово, собственост на Б.Е.Ч. и Е.И.Д. за  застрояване на „гараж и работилница“ с обща площ от 80кв.м. (осемдесет) и общинския ПИ 24030.501.889, целия с площ 524кв.м., частна общинска собственост по КК и КР на гр. Дулово, актуван с АЧОС № 2192/08.09.2026, упълномощава кмета на Община Дулово, да предприеме всички необходими фактически и правни действия съгласно чл.21, ал.5 от ЗУТ.

II. Възлага на Кмета на Община Дулово да извърши съответните процедурни действия по разпореждане с имота и да подпише нотариално заверена декларация съгласие, съгл. чл.21, ал.5 от Закона за устройство на територията.

III. Настоящото решение да бъде изпратено на Кмета на Община Дулово и Областният управител на Област Силистра в 7-дневен срок от приемането му.

	           Настоящото решение подлежи на оспорване в 14- дневен срок по реда на   АПК пред Административен съд Силистра


С уважение,
Невхис Мустафа
Кмет на Община Дулово.




Съгласувал:
Айваз Чакър – Зам. кмет на Община Дулово




Изготвил:
Нехат Н. Нури – юрисконсулт на Община Дулово

